Brian Houstoni Hillsong TV
Tere tulemast Hillsongi Televisiooni.
Minu nimi on Brian Houston, olen saatejuht.
Mul on rõõm, et ühinesite meiega. Ma räägin täna heldusest.
Mis on sinus, voolab sinust välja. Me kuulame ka Hillsongi ülistust,
ma räägin heldusest ning kuidas see võib mõjutada sinu elu.
Kõigepealt kuulame tunnistust inimeselt, kelle elu sai muudetud.
Ma sündisin metodistide peres. Kirikus käidi kombe pärast.
Mul ei olnud isiklikku suhet Jumalaga. Otsisin tunnustust
ja õnne maailmast. 15 aastat elasin ilma Jumalata,
tundsin millestki puudust. Kord tulin klubist varahommikul,
panin teleka käima ja kuulsin pastor Briani jutlust.
Ta rääkis sellest, kuidas Jumal kutsub meid pidevalt enda juurde,
et Ta tahab meiega suhet. See läks mulle otse südamesse.
Hillsongi kirikusse tulek oli meeliülendav.
Tulin avatud südamega ja võtsin Jumala uuesti vastu.
Sellest peale tundsin Jumala kutsumust oma elus, ning et
Jumal armastab mind minevikus tehtud vigadest hoolimata.
Eelmisel korral kuulsime esimest poolt pastor Briani jutlusest.
Mu sõnum täna on: Mis on sinus, hakkab sinust voolama.
Kui sinus on heldust, hakkab see sinust välja voolama.
Kui heldust sinus pole, ei saa seda ka sinust voolata.
Ma usun, kui ühendame igavikulise seesmise ja välimisega,
saab Jumala iseloom meis tööd teha, hakkame maailma teistmoodi nägema.
Ela oma elu koos helduse vaimuga. See mõjutab su iga elu valdkonda.
Igavikuline puudutab sind seest ja su seesmine mina leiab teistsugust
väljendust, sest sul on Kuningriigi Vaim.
Heldus pole vaid Jumala tegevus, Tema ise ongi heldus. See on Tema
Vaim. Tema kavandas heldet plaani nimega Jeesus. See on uus leping.
Tänu Temale võime elada Tema soosingu ja armu all.
See on pääste. Uus elu. Uus algus. Uued võimalused.
Tänu Jumalale, Ta vaatab meid helde silmaga.
Vaatame nüüd selle sõnumi teist osa.
Kui heldus on sinus, mõjutab see kõiki su ümber.
Õpetussõnad 11:24 ütleb Üks jagab välja, aga saab üha lisa,
teine hoiab varandust, ometi on puudus käes.
Hing, kes jagab õnnistust, kosub. Hing saab rikkaks.
Kui sul on helde hing, siis mitte vaid ühes aspektis.
See, mis on su hinges, määrab su elu.
Palju kirjakohti räägib sellest, mis tuleb inimese hingest välja.
Nagu mees mõtleb, niisugune ta ka on.
Kui sa mõtled nagu vaene, muutudki vaeseks.
Nii see tavaliselt elus käibki.
Heldus puudutab su sõnu. Sa ka räägid teistmoodi.
Sest sa tahad olla õnnistuseks. Nii ei räägi sa inimestest halba.
Kui sa tunned Jumalat, kes on hea ja teeb head, ning kui Ta on sinus
siis sa hakkad inimestest head rääkima.
Sa näed inimestes Jumalat. Sa ei otsigi neis halba.
Sa ei vaata kõike negatiivse pilguga, sest sul on helde hing.
Helde silm näeb õnnistust igal pool ning helde hing õnnistatakse.
Heldete maailm suureneb, ahnete oma väheneb. Onju nii?
Inimene võib elada jõukalt, aga ta maailm on väike, sest ta pole helde.
Heldus viib meid suuremasse maailma, me näeme asju teisiti.
Meie elustiil muutub. Meie sõnad muutuvad.
Õpetussõnad 12:25 ütleb: "Mure mehe südames painutab teda,
aga hea sõna teeb head." Prohvet Jesaja ütles:
"Issand andis mulle õpetatud keele, nii et ma tean, mida öelda väsinule."
Mis sõna see on? Elu sõna. Helded sõnad.
Nad tulevad su vaimust. Sinus on Kuningriigi Vaim.
Kohtusin noorte pastoritega hiljuti. Tead, mis mulle nendes meeldib?
Nad on lahedad, mõistlikud. Nende teenistused kasvavad.
Nad on helded ja heldete maa-alad laienevad.
Nendes on Kuningriigi Vaimu. Ühe pastori nimi on Craig Groeschel.
Ta juhib kogudust Oklahomas. Craig kirjutas raamatu "See".
Kui sul poles "Seda", siis sa pead "Selle" saama, sest "See" on hea
raamat. "See" muudab su elu. Igaüks, kes on lugenud seda
raamatut, ütleb, et see on suurepärane raamat.
Nad mõtlevad pidevalt sellele, kuidas teisi õnnistada.
Nad tahavad jagada oma ressursse. Nad tahavad teisi aidata.
Kõik, mis neile kuulub, on ka sinu oma. Neil on Kuningriigi Vaim.
See ongi heldus. Austus ja lugupidamine tuleb heldest hingest.
Olin hiljuti konverentsil Fijis. Fiji elanikud armastavad Hillsongi.
Mitte ainult kiriku inimesed, vaid inimesed üleüldse.
See on nii värskendav koht. Juba tollis surutakse mu kätt.
Seda ei juhtu igal pool. Nad kutsuvad Jumala mehi
pastoriteks. "Pastor, kas ma võin teid aidata?" jne.
Mul ei ole tiitleid vaja, aga mitte iga kultuur ei austa nt. valitsust
või muid autoriteete. Ma usun, et heldus toodab austust.
Austav inimene on helde.
Heldus voolab neist, sest neis on helduse vaim.
Inimene, kes on helde, kasutab aega teistmoodi.
Mulle meeldib meie kiriku juures see, et oleme helded.
Oleme üksteise eest väljas, õnnistame üksteist.
Plaat nimega "Lammutame seinad" räägib sellest.
Jumala arm, mis töötab meis, muudab kellegi elu meie ümber.
Seal räägitakse ka veest. Tahame pakkuda vett, rajada kaeve
inimestele arengumaades, kes on lootusetutes olukordades.
Mulle meeldib see mõte. Ma ei tahada rajada lihtsalt
osakonda "Hillsong hoolitseb", vaid ma tahaksin, et oleksimegi
sellised. Läbinisti helded. Et see on meie DNA.
Teate, mis me teeme sel aastal? Valime aasta parimad vabatahtlikud
ja saadame Hillsongi Euroopa üritusele oktoobris.
See kogudus on ehitatud inimestele, kes annavad ja mõistavad andmise
jõudu. Ka rasketel aegadel me ei tohiks teha asju koonerdades.
Me ei tohi kaotada heldust. Me oleme üdini helded.
Ma palun, et me ka jääksime üdini heldeks.
Iga kord, kui kokku saame, annab see meile võimaluse olla helde.
Sellest hetkest peale, kui otsid parkimiskohta. Õnnista kohanäitajat.
Iga kord, kui tuleme kirikusse, me ei tee lihtsalt plaks-plaks,
see pole ülistus. Kui sa ülistad, siis see voolab sinust.
See pole show. Sa tahad kohtuda Jumalaga, sa tahad, et sinu usk
puudutaks teiste inimeste usku. Nii sa tantsid ja laulad,
kiidad Jumalat, ja ka seda teed heldelt. Kui oled helde,
puudutab see ka su palveelu. Kui kellegi koer on kadunud,
tunned sa inimestele kaasa, sa palvetad tuliselt.
Ja kui me paneme kokku korjanduse, ei pane me lihtsalt raha sisse,
ainult siis, kui see vastab meie ootustele. Me kavandame heldelt.
See on osa meist, osa meie elust. See on meis. See on meis.
Ja me elame niimoodi oma elu. Sõnum on tähtis ja Jumala võidmine,
aga ärme unustame, kui tähtis on helde rahvahulk, kes tahab kasvada.
Kõrvaklapid ei ole peas, sa ei saada sõnumeid,
ei, sa teed märkmeid. Kuidas me tervitame inimesi? Pomisedes?
Ei, sa ütled: "Uskumatu, te olete siin! Kui tore! Me armastame teid
ja palvetame teie eest. Loodame, et te tulete jälle. Kiitus Jumalale!"
Nii juhtub, kui kannad kirikus punast värvi riideid.
Ning altari kutse, me teeme seda usu, palvega, me anname endast kõik.
Vaatame Vanas Testamendis Nehemja 8.
Tol ajal ei olnud sellist mõistet nagu kirik, see on Uue Testamendi
nähtus. Jeesus ütles, et Tema ehitab enda kiriku.
Kuid nad olid Jumala rahvas. Mulle meeldib, mis nad teevad,
kui Esra avab Jumala Sõna. Salm 5 ütleb: "Kui Esra avas raamatu
kogu rahva ees, tõusis kogu rahvas püsti. Esra kiitis Jumalat, suurt
Jumalat, ja kogu rahvas vastas käsi tõstes: "Aamen, aamen!"
Ja nad põlvitasid ja heitsid Jumala ette silmili maha."
Mõnikord jäävad inimesed magama, kui pastor Piibli avab.
Mitte siin muidugi, või vahest harva, natuke.
Avad Piibli ja...
Ma olen pidanud palju reisima, kus tuleb ajavahega tegemist teha.
Siis teed mida iganes, et ärkvel püsida.
Kujutage ette: Esra avas raamatu ja kõik tõusid püsti.
Ta hakkas Jumalat õnnistama ja rahvas vastas: "Aamen, aamen!"
Nad tõstsid oma käed üles ja kummardasid, ülistasid Jumalat ja
heitsid silmili maha. Vaadake ennast.
Kõik kultuurid pole ühesugused. Inimesed võivad olla introvertsed,
aga see ei tähenda, et nad poleks helded.
Jutlustasin kord Singapuris. Singapurlased armastavad Jumalat,
nad on Talle pühendunud. Kord jutlustades oli päris vaikne,
aga nad elasid kõigest hingest kaasa. See on heldus.
Ela oma elu heldelt. See, mis on sinus,
hakkab sinust välja voolama. Isa, me täname Sind su Sõna eest.
Me täname, et su Sõna toob elu. Tänu, et sa tood elu, kõikidele,
kes kuuluvad sulle.
Ma usun, et inimloomus on hea. Inimestele meeldib head teha.
Jõulude ja ülestõusmispühade ajal teevad inimesed üksteisele kinke.
See on imeline ja soe tunne, kui sa saad anda. Aga ma arvan,
et heldus on rohkem kui ühekordne tegevus. See on elustiil.
See voolab sinust, see tuleb sellest, kes sa tegelikult oled.
Kui heldus on osa sinust, siis see voolab su sõnade kaudu,
julgustuse kaudu, tegude kaudu. See voolab su elu kaudu,
heldus õnnistab inimesi su ümber. Kui me räägime heldeid sõnu lastele,
mitte frustreerivad sõnu, siis tõstame me neid üles.
Kui sa tööandjana räägid negatiivsed sõnu, siis töötajate
tootlikkus langeb. Julgustage neid ka siis, kui nad vigu teevad.
Kirjutagem heldelt, rääkigem telefonis heldelt,
nii muudame maailma. Lõpeks, see, mis on sinu sees,
tuleb sinust välja.
Tänu Jumalale imeliste muusikute, lauljate ja kõigi meie inimeste eest.
Nüüd saad kuulata Hillsongi ülistust, mis on paljusid maailmas õnnistanud.
Jää meiega, mul on veel midagi öelda.
Sõnum Jeesusest on suurepärane. See on elu sõnum.
Jeesus tuleb meie juurde, ulatab oma käe sinna, kus sa oled.
Suhe Jumalaga mõjutab su kodu, tööd, vaimulikku elu,
füüsilist tervist. Jeesus armastab inimesi.
Ta ehitab meie elusid. Tee otsus Jeesuse kasuks, Ta annab sulle
jõudu elada, Ta varustab sind Püha Vaimu jõu kaudu.
Kuidas saaks sellele "ei" öelda? Issand, ma palun Jeesuse nimel
et iga inimene, kes saadet vaatab, tunneks Jeesuse Kristuse väge.
Jumal õnnistagu sind. Aitäh, et vaatasite.
Ära unusta: parim on veel ees.
Tõlge: Natali Belinska